Document ID: 32011D0876

A BIZOTTSÁG HATÁROZATA
(2011. december 19.)
a Kínai Népköztársaságból származó kerékpárokra a 2474/93/EGK tanácsi rendelettel kivetett dömpingellenes vám egyes kerékpáralkatrészekre történő kiterjesztése alól egyes felek számára biztosított mentesség megadásáról, valamint a Kínai Népköztársaságból származó egyes kerékpáralkatrészekre kiterjesztett dömpingellenes vám megfizetésére vonatkozóan a 88/97/EK bizottsági rendelet alapján egyes feleknek megadott felfüggesztés megszüntetéséről és mentesség visszavonásáról
(az értesítés a C(2011) 9473. számú dokumentummal történt)
(2011/876/EU)
AZ EURÓPAI BIZOTTSÁG,
tekintettel a Európai Unió működéséről szóló szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet),
tekintettel a Kínai Népköztársaságból származó kerékpárokra a 2474/93/EGK tanácsi rendelettel (2) kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára való kiterjesztéséről és az ilyen, a 703/96/EK bizottsági rendelet (3) alapján nyilvántartott behozatalra kiterjesztett vám beszedéséről szóló 71/97/EK tanácsi rendeletre (4) (a továbbiakban: kiterjesztő rendelet),
tekintettel a 2474/93/EGK rendelettel kivetett dömpingellenes vám 71/97/EK rendelettel való kiterjesztése alóli mentességnek egyes Kínai Népköztársaságból származó kerékpáralkatrészek behozatalára vonatkozó engedélyezéséről szóló 88/97/EK bizottsági rendeletre (5) (a továbbiakban: mentesítő rendelet) és különösen annak 7. cikkére,
a tanácsadó bizottsággal folytatott konzultációt követően,
mivel:
(1)
A mentesítő rendelet hatálybalépését követően annak 3. cikke alapján több kerékpár-összeszerelő vállalat kérelmezte a 71/97/EK rendelettel a Kínai Népköztársaságból származó egyes kerékpáralkatrészek behozatalára kiterjesztett dömpingellenes vám (a továbbiakban: kiterjesztett dömpingellenes vám) megfizetése alóli mentesítését. A Bizottság az Európai Unió Hivatalos Lapjában egymást követően közzétette azoknak a kérelmezőknek a listáját (6), amelyekre nézve a szabad forgalomba bocsátásra bejelentett alapvető kerékpáralkatrészekre kiterjesztett dömpingellenes vám megfizetését a mentesítő rendelet 5. cikkének (1) bekezdése alapján felfüggesztették.
(2)
A vizsgált felek listájának legutóbbi közzétételét követően (7) kijelölték a fő vizsgálati időszakot. Ez az időszak 2011. január 1-től2011. július 31-ig tartott. 2009-ről és 2010-ről a Bizottság további információkat kért, továbbá valamennyi vizsgált félnek kérdőívet küldött, amelyben információkat kért az adott vizsgálati időszak alatt végzett összeszerelési tevékenységekről.
(3)
A Bizottságot tájékoztatták egy olyan vállalat felszámolásáról, amely mentességet élvezett a kerékpáralkatrészekre kivetett, kiterjesztett dömpingellenes vám alól. Továbbá egy vállalat arról tájékoztatta a Bizottságot, hogy beszüntette az összeszerelési tevékenységeit.
A. MENTESSÉGI KÉRELMEK, AMELYEKRE KORÁBBAN FELFÜGGESZTÉST ADTAK
A.1. Elfogadható mentességi kérelmek
(4)
A Bizottság az alábbi 1. táblázatban felsorolt felektől a kérelmük elfogadhatóságának elbírálásához szükséges összes információt megkapta. Ezek a felek már attól a naptól kezdődő hatállyal megkapták a felfüggesztést, amikor az első teljes kérelem beérkezett a Bizottsághoz. Az információk alapján a Bizottság úgy találta, hogy az alábbi 1. táblázatban felsorolt felek által benyújtott kérelmek a mentesítő rendelet 4. cikkének (1) bekezdése alapján elfogadhatók.
1. táblázat
Név
Cím
Ország
TARIC-kiegészítő kód
Blue Factory Team S.L.
CL Torres y Villaroel 6, Elche Parque Industrial, 03320 Alicante
Spanyolország
A984
CODE X Sp. z o.o.
Olszanka 109, 33-386 Podegrodzie
Lengyelország
A966
JETLANE SAS (korábban JET’LEAN SAS)
4, boulevard de Mons, 59650 Villeneuve-d’Ascq
Franciaország
A968
Kwasny & Diekhöner GmbH
Herforder Strasse 331, 33609 Bielefeld
Németország
A993
Maxtec Ltd.
1 Golyamokonarsko shose Str., 4204 Tsaratsovo, Plovdiv
Bulgária
A991
Metelli di Staffoni Mario & C.S.A.S.
Via Trento 68, 25030 Trenzano (BS)
Olaszország
A979
Müller GmbH
Riedlerweg 7, 8054 Graz
Ausztria
A978 (korábban A977)
Unicykel AB
Aröds Industrieväg 14, 422 43 Hisings Backa
Svédország
A967
(5)
A vizsgálat alatt megállapítást nyert, hogy az összeszerelési tevékenységek során felhasznált, a Kínai Népköztársaságból származó alkatrészek értéke egyik kérelmező esetében sem haladta meg a tevékenység során felhasznált összes alkatrész teljes értékének 60 %-át. Következésképpen, ezek a tevékenységek az alaprendelet 13. cikke (2) bekezdésének hatályán kívül esnek.
(6)
Ezen ok miatt és a mentesítő rendelet 7. cikkének (1) bekezdésével összhangban a fenti 1. táblázatban felsorolt feleket mentesíteni kell a kiterjesztett dömpingellenes vám alól.
(7)
A mentesítő rendelet 7. cikkének (2) bekezdésével összhangban az 1. táblázatban felsorolt feleknek a kiterjesztett dömpingellenes vám alóli mentesítése a kérelmek beérkezésének napjától hatályos. Emellett a kiterjesztett dömpingellenes vámból következő vámtartozásukat mentességi kérelmük beérkezésének napjától semmisnek kell tekinteni.
(8)
A Code X Sp. z o.o. vállalat a vizsgálati eljárás alatt címet változtatott. A vállalat a felfüggesztést a következő címen kapta meg: ul. Krolewska 16, 00-103 Varsó, Lengyelország. A felfüggesztési időszak alatt a vállalat címe a következőre változott: Olszanka 109, 33-386 Podegrodzie, Lengyelország. Ez a címváltozás nem érinti sem a felfüggesztésre vonatkozó eredeti kérelmet, sem a mentességről szóló határozatot.
(9)
A JETLANE SAS vállalat nevet változtatott a vizsgálati eljárás alatt. A vállalat eredetileg a JET’LEAN SAS néven kapott felfüggesztést. A felfüggesztési időszak alatt a vállalat a következőre változtatta a nevét: JETLANE SAS. A névváltoztatás nem érinti sem a felfüggesztésre vonatkozó eredeti kérelmet, sem a mentességről szóló határozatot.
(10)
A Müller GmbH-hoz rendelt A977 TARIC-kiegészítő kódot tévesen kétszer adták meg, ezért vissza kellett vonni. 2010. június 3-án a vállalat az A978 TARIC-kiegészítő kódot kapta. A kódváltoztatás nem érinti sem a felfüggesztésre vonatkozó eredeti kérelmet, sem a mentességről szóló határozatot.
A.2. Elutasított mentességi kérelmek
(11)
Az alábbi 2. táblázatban szereplő fél ugyancsak a kiterjesztett dömpingellenes vám alóli mentességet kérelmezte.
2. táblázat
Név
Cím
Ország
TARIC-kiegészítő kód
Bikeworks AC GmbH
Ernst-Abbe-Strasse 28, 52249 Eschweiler
Németország
A980
(12)
Az érintett fél alvállalkozóként és nem a saját neve alatt végzett kerékpár-összeszerelési tevékenységet. A vállalat nem szerzett be alkatrészeket, és nem lehetett elbírálni, hogy az összeszerelési tevékenységek megfeleltek-e a mentesítő rendelet 7. cikkének (1) bekezdésében meghatározott feltételeknek.
(13)
Ennek alapján a Bizottságnak el kell utasítania a kérelmet, a mentesítő rendelet 7. cikkének (3) bekezdésével összhangban. Következésképpen a mentesítő rendelet 5. cikkében említett kiterjesztett dömpingellenes vám megfizetésének felfüggesztését meg kell szüntetni, a kiterjesztett dömpingellenes vámot pedig a fél által benyújtott mentességi kérelem beérkezésének időpontjától, azaz a felfüggesztés hatálybalépésének időpontjától kezdődően be kell szedni.
A.3. Visszavonások
(14)
Az alábbi 3. táblázatban felsorolt felek esetében a mentességet vissza kell vonni.
3. táblázat
Név
Cím
Ország
TARIC-kiegészítő kód
Bicicletas de Alava SL
C/Arcacha 1, 01006 Vitoria
Spanyolország
8963
Fundador-Sociedade Importadora de Sangalhos, Lda.
Apartado, 26, P-3781-908 Sangalhos
Portugália
8244
(15)
E felek mentességben részesültek a kerékpáralkatrészekre kivetett kiterjesztett dömpingellenes vám alól. Egy fél arról tájékoztatta a Bizottság szolgálatait, hogy beszüntette összeszerelési tevékenységeit. Egy vizsgálatot követően a Bizottság szolgálatai tájékoztatást kaptak egy portugáliai bíróságtól arról, hogy a másik felet felszámolták. A mentességet mindkét fél esetében vissza kell vonni.
B. MENTESSÉGI KÉRELMEK, AMELYEKRE KORÁBBAN NEM ADTAK FELFÜGGESZTÉST
B.1. Elfogadhatatlan mentességi kérelmek
(16)
A 4. táblázatban felsorolt felek ugyancsak benyújtották a kiterjesztett dömpingellenes vám megfizetése alóli mentességi kérelmüket.
4. táblázat
Név
Cím
Ország
Apollo Electric Bikes B.V.
Leemstraat 6, 4705 RH Roosendaal
Hollandia
IN CYCLES, Montagem e Comércio de Bicicletas Lda.
Zona Industrial de Oiă, Lote A e B, Apartado 175, 3770-059 Oiă
Portugália
Kleinebenne GmbH
Hansastrasse 22, 33818 Leopoldshöhe
Németország
MOBIKY-TECH
675, Promenade des Ports, 50000 Saint-Lô
Franciaország
MOVITEC SRL
Jud. Brasov, Aeroportului Street 2, 507075 Ghimbav
Románia
Sun Baby Jacek Gabrus
Ul. Jana Styki 12, 64-920 Pila
Lengyelország
TORPADO S.R.L.
Viale Enzo Ferrari 11, 30014 Cavarzere (VE)
Olaszország
(17)
A fent említett felek egyike olyan elektromos kerékpárok összeszerelésével foglalkozik, amelyek behozatalára nincs érvényben a 71/97/EK rendelet szerint a kerékpáralkatrészekre vonatkozó dömpingellenes vám. Ez a fél nem jogosult mentességre. Több fél esetében a 71/97/EK rendelet intézkedéseinek hatálya alá tartozó, a kerékpárok gyártásához szükséges alkatrészek beszerzése a havi kevesebb mint 300 egység de minimis küszöb alá esik, a mentesítő rendelet 14. cikke c) pontjának megfelelően. Következésképpen az említett felek nem feleltek meg a mentesítő rendelet 4. cikke (1) bekezdésének a) pontjában meghatározott feltételeknek, és ezért nem kaphattak mentességet. Más felek nem kezdték meg a kerékpárgyártást, ezért nem kaphattak felfüggesztést.
(18)
Az 1-4. táblázatban felsorolt valamennyi vállalatot tájékoztatták, és lehetőséget biztosítottak számukra észrevételeik megtételére. A beérkezett észrevételek egyike sem változtatott az e határozatban foglalt következtetéseken,
ELFOGADTA EZT A HATÁROZATOT:
1. cikk
Az alábbi 1. táblázatban felsorolt felek mentesülnek a Kínai Népköztársaságból származó kerékpárokra a 2474/93/EGK rendelettel kivetett és a legutóbb az 1095/2005/EK rendelettel módosított és fenntartott végleges dömpingellenes vámnak a Kínai Népköztársaságból származó egyes kerékpáralkatrészek behozatalára a 71/97/EK rendelettel történő kiterjesztése alól.
A mentesség az egyes felek tekintetében a „Hatálybalépés napja” oszlopban feltüntetett napon lép hatályba.
1. táblázat
A mentesítendő felek listája
Név
Cím
Ország
Mentesség a 88/97/EK rendeletnek megfelelően
Hatálybalépés napja
TARIC-kiegészítő kód
Blue Factory Team S.L.
CL Torres y Villaroel 6, Elche Parque Industrial, 03320 Alicante
Spanyolország
7. cikk
2010.7.16.
A984
CODE X Sp. z o.o.
Olszanka 109, 33-386 Podegrodzie (korábbi cím: ul. Krolewska nr 16, 00-103 Varsó)
Lengyelország
7. cikk
2010.1.22.
A966
JETLANE SAS (korábban JET’LEAN SAS)
4, boulevard de Mons, 59650 Villeneuve-d’Ascq
Franciaország
7. cikk
2010.2.18.
A968
Kwasny & Diekhöner GmbH
Herforder Strasse 331, 33609 Bielefeld
Németország
7. cikk
2011.7.5.
A993
Maxtec Ltd.
1 Golyamokonarsko shose Str., 4204 Tsaratsovo, Plovdiv
Bulgária
7. cikk
2010.10.15.
A991
Metelli di Staffoni Mario & C.S.A.S.
Via Trento 68, 25030 Trenzano (BS)
Olaszország
7. cikk
2010.4.13.
A979
Müller GmbH
Riedlerweg 7, 8054 Graz
Ausztria
7. cikk
2010.3.30.
A978 (korábban A977)
Unicykel AB
Aröds Industrieväg 14, 422 43 Hisings Backa
Svédország
7. cikk
2010.1.11.
A967
2. cikk
A 88/97/EK rendelet 3. cikke alapján az alábbi 2. táblázatban megnevezett fél kiterjesztett dömpingellenes vám alóli mentességi kérelmét a Bizottság elutasítja.
A kiterjesztett dömpingellenes vám megfizetésének a 88/97/EK rendelet 5. cikke alapján történő felfüggesztése az érintett félre vonatkozóan a „Hatálybalépés napja” oszlopban feltüntetett naptól hatályát veszti.
2. táblázat
Azon felek listája, amelyek esetében a felfüggesztést meg kell szüntetni
Név
Cím
Ország
Felfüggesztés a 88/97/EK rendeletnek megfelelően
Hatálybalépés napja
TARIC-kiegészítő kód
Bikeworks AC GmbH
Ernst-Abbe-Strasse 28, 52249 Eschweiler
Németország
5. cikk
2010.6.11.
A980
3. cikk
A kiterjesztett dömpingellenes vám megfizetése alóli, a 88/97/EK rendelet 7. cikkének megfelelően megadott mentességet az alábbi 3. táblázatban felsorolt felek esetében a mentesítő rendelet 10. cikke alapján vissza kell vonni.
A kiterjesztett dömpingellenes vám megfizetése alóli mentességet az érintett felekre vonatkozóan a „Hatálybalépés napja” című oszlopban feltüntetett naptól meg kell szüntetni.
3. táblázat
Azon felek listája, amelyek esetében a mentességet meg kell szüntetni
Név
Cím
Ország
Mentesség a 88/97/EK rendeletnek megfelelően
Hatálybalépés napja
TARIC-kiegészítő kód
Bicicletas de Alava SL
C/Arcacha 1, 01006 Vitoria
Spanyolország
7. cikk
E határozat kihirdetésének napját követően 1 nappal
8963
Fundador-Sociedade Importadora de Sangalhos, Lda.
Apartado, 26, P-3781-908 Sangalhos
Portugália
7. cikk
E határozat kihirdetésének napját követően 1 nappal
8244
4. cikk
Az alábbi 4. táblázatban felsorolt felek kiterjesztett dömpingellenes vám alóli mentességi kérelmét a Bizottság elutasítja.
4. táblázat
Azon felek listája, amelyek mentességi kérelmét elutasították
Név
Cím
Ország
Apollo Electric Bikes B.V.
Leemstraat 6, 4705 RH Roosendaal
Hollandia
IN CYCLES, Montagem e Comércio de Bicicletas Lda.
Zona Industrial de Oiă, Lote A e B, Apartado 175, 3770-059 Oiă
Portugália
Kleinebenne GmbH
Hansastrasse 22, 33818 Leopoldshöhe
Németország
MOBIKY-TECH
675, Promenade des Ports, 50000 Saint-Lô
Franciaország
MOVITEC SRL
Jud. Brasov, Aeroportului Street 2, 507075 Ghimbav
Románia
Sun Baby Jacek Gabrus
Ul. Jana Styki 12, 64-920 Pila
Lengyelország
TORPADO S.R.L.
Viale Enzo Ferrari 11, 30014 Cavarzere (VE)
Olaszország
5. cikk
Ennek a határozatnak a tagállamok, valamint az 1., 2., 3. és 4. cikkben felsorolt felek a címzettjei. Ezt a határozatot az Európai Unió Hivatalos Lapjában is kihirdetik.
Kelt Brüsszelben, 2011. december 19-én.

Labels: 1
4
8
3
18